**Tommi Petteri Kivistö** (s. 7. kesäkuuta 1991 Vantaa) on suomalainen jääkiekkopuolustaja, joka pelaa SM-liigajoukkue Oulun Kärpissä.

Ura
---

### Seuraura

Kivistö on Tikkurilan Jää-Veikkojen kasvatti, mutta siirtyi jo varhain juniori-ikäisenä Jokereihin. Hän voitti joukkueessa C-nuorten Suomenmestaruuden vuonna 2006, C-nuorten pronssia vuonna 2007 ja B-nuorten Suomenmestaruuden vuonna 2008. Kaudeksi 2008–2009 Kivistö siirtyi Pohjois-Amerikkaan WHL-juniorisarjaan Red Deer Rebelsiin, joka oli varannut hänet CHL:n varaustilaisuuden kuudentena pelaajana kesällä 2008. Kivistö aloitti kautensa varsin vahvasti ja hänestä odotettiin parhaimmillaan jopa ensimmäisen kierroksen varausta kesälle 2009, josta kertoi myös Kivistön valinta CHL Top Prospects Gameen. Kevätkaudella hänen esityksensä kuitenkin heikkenivät huomattavasti ja Kivistön kurssi putosi tulevaa varaustilaisuutta ajatellen.

Carolina Hurricanes varasi Kivistön lopulta seitsemännellä kierroksella koko NHL:n varaustilaisuuden neljänneksi viimeisenä pelaajana 208. pelaajana kesällä 2014. Toukokuussa 2009 hän palasi Jokereihin kaksivuotisella SM-liigasopimuksella. Kivistön tulokaskausi 2009–2010 toi 22 runkosarja- ja kolmessa playoff-ottelussa kaksi syöttöpistettä. Hän teki liigadebyyttinsä kauden avausottelussa 10. syyskuuta 2009 paikallisvastustaja Helsingin IFK:ta vastaan ja sai siinä jääaikaa 13 minuuttia ja 34 sekuntia. Hän ei saanut liigassa kovin paljon vastuuta syksyllä, mutta kevätkaudella Kivistö vakiinnutti paikkansa Jokereiden SM-liigakokoonpanossa. Hän pelasi kauden aikana miesten pelejä myös kahden Mestis-ottelun verran sekä Kiekko-Vantaassa että alle 20-vuotiaiden maajoukkueessa. Noin puolet kaudestaan Kivistö vietti Jokereiden A-nuorissa.

Kaudella 2010–2011 Kivistö pelasi Jokereiden SM-liigajoukkuessa 38 runkosarja- ja seitsemän playoff-ottelua tehden viisi syöttöpistettä. Hän pelasi kauden aikana myös yhteensä yhdeksän Mestis-ottelua Kiekko-Vantaassa ja alle 20-vuotiaiden maajoukkueessa. Helmikuussa 2011 Kivistö teki vuoden mittaisen jatkosopimuksen Jokereiden kanssa. Kesäkuussa 2011 hän teki kolmivuotisen NHL-tulokassopimuksen Carolina Hurricanesin kanssa, mutta Kivistö sopi samalla pelaavansa ensimmäisen sopimuskautensa Jokereissa. Hän aloitti kauden 2011–2012 lainalla Kiekko-Vantaassa, jossa Kivistö pelasi lopulta noin puolet kauden otteluistaan ja vahvisti joukkuetta kauden loppuun. Hän sai Mestiksessä kauden aikana keskimäärin eniten jääaikaa (25.18 minuutia). Jokereissa Kivistö pelasi 26 runkosarjaottelua tehden neljä syöttöpistettä. Hänellä oli vaikeuksia mahtua joukkueen kokoonpanoon jäätyään ikätovereidensa varjoon ja Kivistöllä oli myös vaikeuksia noudattaa Jokereiden pelitapaa. Hän voitti kauden päätteeksi SM-pronssia.

Kivistö siirtyi kaudeksi 2012–2013 Carolina Hurricanesin organisaatioon. Ensin hänet lähetettiin harjoitusleirin päätteeksi farmijoukkue Charlotte Checkersiin, AHL:ään. Ennen kauden alkua kuitenkin Checkers lähetti Kivistön vielä sarjatasoa alemmas ECHL-joukkue Florida Everbladesiin. Hänen Checkersin miehistön ulkopuolelle jäämisen tekijöihin kuului osaksi myös NHL:n työsulku, kun joukkueessa ennen työsulun päättymistä tammikuussa 2013 pelasi mm. Justin Faulk ja Bobby Sanguinetti, jotka kuuluivat keväällä Hurricanesin NHL-joukkueen vakiokokoonpanoon. Työsulun päättymisestä huolimatta Kivistö pelasi lopulta suurimman osan kaudestaan Everbladesissa. Hän pelasi Checkersin AHL-joukkueessa kauden aikana yhteensä 17 runkosarjaottelua tehden kaksi syöttöpistettä.

Harjoituskaudella 2013–2014 Kivistö vietti kaksi viikkoa Rauman Lukon mukana, mutta jäi kuitenkin ilman sopimusta. Kauden kynnyksellä hän siirtyi vuoden mittaisella sopimuksella Tampereen Ilvekseen. Kivistö hankittiin joukkueeseen rotaatiopuolustajaksi paikkaamaan Ilveksen puolustajapulaa, mutta hän onnistui kuitenkin tekemään läpimurtonsa SM-liigassa. Kivistö teki 56 runkosarjaottelussa tehot 4+11=15. Hänen liigauransa avausmaali syntyi 21. marraskuuta 2013 alivoimalla Espoo Bluesin tyhjään maaliin. Tammikuussa 2014 Kivistö teki vuoden mittaisen jatkosopimuksen Ilveksen kanssa.

Kaudella 2014–2015 Kivistö oli Ilveksen tehokkain puolustaja tehoilla 6+21=27. Kaudeksi 2015–2016 hän siirtyi kaksivuotisella sopimuksella KHL-seura Avtomobilist Jekaterinburgin riveihin. 7. helmikuuta 2016 Kivistö palkittiin liigan viikon puolustajana. Hän edusti Avtomobilistia kauden aikana myös Spengler Cupissa.

Kivistö palasi kaudeksi 2017–2018 kaksivuotisella KHL-sopimuksella Jokereihin. Hän voitti joukkueen sisäisen tehotilaston lukemalla +22. Joulukuussa 2018 Kivistö teki Jokereiden kanssa vuoden mittaisen jatkosopimuksen. Kaudella 2019–2020 Kivistöllä oli puolivälierissä David Skleničkan ohella joukkueen paras teholukema (+7). Huhtikuussa 2020 hän teki Jokereiden kanssa vuoden mittaisen jatkosopimuksen. Helmikuussa 2022 Jokerit purki Kivistön sopimuksen Jokereiden kauden päätyttyä ennenaikaisesti Venäjän ja Ukrainan sodan vuoksi. Kivistö teki Sveitsin National Leaguessa pelaavan ZSC Lionsin loppukauden kattavan sopimuksen. Hän eteni joukkueen kanssa aina finaaleihin saakka, joita ZSC johti otteluvoitoin 3–0, mutta mestaruuden vei lopulta kuitenkin EV Zug voitoin 4–3.

Kaudeksi 2022–2023 Kivistö siirtyi kolmivuotisella sopimuksella Oulun Kärppiin. Joukkuetta valmentaa hänelle Jokereista ja Suomen A-maajoukkueesta tuttu Lauri Marjamäki.

### Maajoukkueura

Kivistö edusti Suomea Pyeongchangin olympiakisoissa 2018. Hän oli myös nimettynä joukkueensa varapelaajana Pekingin olympiakisoihin 2022. Kivistö pelasi myös MM-kilpailuissa vuosina 2014, 2016 ja 2018, joista kaksi ensimmäistä turnausta päättyi hopeaan. Hänet valittiin ensimmäisessä turnauksessa Latviaa vastaan pelatun avausottelun päätteeksi joukkueensa ottelun parhaaksi pelaajaksi. Kivistö putosi kuitenkin viimeisten joukosta Suomen MM-leiriryhmästä vuosien 2017 ja 2021 turnauksiin. Yhteensä hän on pelannut 81 A-maaottelua tehopistein 4+8=12. Kivistö teki A-maajoukkuedebyyttinsä vuoden 2014 MM-leirin ensimmäisessä Euro Hockey Challenge -ottelussa 10. huhtikuuta 2014 Jyväskylässä Latviaa vastaan. Hänet merkittiin Suomen nelospuolustajapariin Oskari Korpikarin viereen. Kivistön ensimmäinen maajoukkuemaali syntyi itse kisoissa 16. toukokuuta 2014 alkulohkon ottelussa Valko-Venäjän Minskissä Sveitsiä vastaan.

Kivistö pelasi myös alle 20-vuotiaiden MM-kilpailuissa vuosina 2009, 2010 ja 2011 sekä alle 18-vuotiaiden MM-kilpailuissa vuosina 2008 ja 2009, joista jälkimmäinen turnaus päättyi pronssiin. Hänet valittiin vuoden 2009 turnauksessa myös Yhdysvaltoja vastaan pelatun alkulohkon ottelun päätteeksi joukkueensa ottelun parhaaksi pelaajaksi. Kivistö pelasi myös Ivan Hlinkan muistoturnauksessa vuosina 2007 ja 2008, joista ensimmäinen turnaus päättyi hopeaan. Hän pelasi myös World U-17 Hockey Challengessa vuonna 2008.

Kivistö valittiin Pohjola-leirin tähdistökentälliseen vuonna 2006.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2007–2008 | Jokerit | A-SM | 9 | 2 | 0 | 2 | 4 | 4 | 0 | 3 | 3 | 2 | U18 | 6 | 1 | 2 | 3 | 8 |
| 2008–2009 | Red Deer Rebels | WHL | 65 | 1 | 21 | 22 | 49 | – | – | – | – | – | U18 | 6 | 0 | 3 | 3 | 22 |
|  |  |  |  |  |  |  |  |  |  |  |  |  | JMM | 6 | 1 | 0 | 1 | 6 |
| 2009–2010 | Jokerit | A-SM | 18 | 2 | 5 | 7 | 58 | 2 | 0 | 0 | 0 | 0 | JMM | 6 | 0 | 1 | 1 | 0 |
|  | Jokerit | SM-liiga | 22 | 0 | 2 | 2 | 12 | 3 | 0 | 0 | 0 | 0 |
|  | Kiekko-Vantaa | Mestis | 2 | 0 | 0 | 0 | 2 | – | – | – | – | – |
|  | Suomi U20 | Mestis | 2 | 0 | 0 | 0 | 2 | – | – | – | – | – |
| 2010–2011 | Jokerit | A-SM | 5 | 0 | 6 | 6 | 8 | – | – | – | – | – | JMM | 6 | 0 | 1 | 1 | 6 |
|  | Jokerit | SM-liiga | 38 | 0 | 5 | 5 | 22 | 7 | 0 | 0 | 0 | 16 |
|  | Kiekko-Vantaa | Mestis | 5 | 1 | 2 | 3 | 0 | – | – | – | – | – |
|  | Suomi U20 | Mestis | 4 | 0 | 1 | 1 | 0 | – | – | – | – | – |
| 2011–2012 | Jokerit | SM-liiga | 26 | 0 | 4 | 4 | 8 | – | – | – | – | – |
|  | Kiekko-Vantaa | Mestis | 20 | 5 | 7 | 12 | 22 | 4 | 1 | 1 | 2 | 2 |
| 2012–2013 | Charlotte Checkers | AHL | 17 | 0 | 2 | 2 | 12 | – | – | – | – | – |
|  | Florida Everblades | ECHL | 48 | 4 | 11 | 15 | 59 | – | – | – | – | – |
| 2013–2014 | Ilves | SM-liiga | 56 | 4 | 11 | 15 | 32 | – | – | – | – | – | MM | 10 | 1 | 0 | 1 | 6 |
| 2014–2015 | Ilves | SM-liiga | 58 | 6 | 21 | 27 | 55 | 2 | 0 | 0 | 0 | 2 |
| 2015–2016 | Avtomobilist Jekaterinburg | KHL | 60 | 1 | 6 | 7 | 34 | 6 | 0 | 1 | 1 | 0 | MM | 6 | 1 | 0 | 1 | 0 |
| 2016–2017 | Avtomobilist Jekaterinburg | KHL | 57 | 2 | 3 | 5 | 23 | – | – | – | – | – |
| 2017–2018 | Jokerit | KHL | 55 | 2 | 4 | 6 | 28 | 11 | 0 | 0 | 0 | 25 | OK | 4 | 0 | 0 | 0 | 0 |
|  |  |  |  |  |  |  |  |  |  |  |  |  | MM | 8 | 0 | 2 | 2 | 2 |
| 2018–2019 | Jokerit | KHL | 59 | 1 | 8 | 9 | 42 | 6 | 0 | 2 | 2 | 2 |
| 2019–2020 | Jokerit | KHL | 57 | 0 | 3 | 3 | 73 | 6 | 0 | 1 | 1 | 4 |
| 2020–2021 | Jokerit | KHL | 39 | 2 | 7 | 9 | 26 | 4 | 0 | 0 | 0 | 4 |
| 2021–2022 | Jokerit | KHL | 43 | 4 | 9 | 13 | 12 | – | – | – | – | – |
|  | ZSC Lions | NL | 5 | 0 | 2 | 2 | 2 | 17 | 0 | 3 | 3 | 2 |
| 2022–2023 | Kärpät | SM-liiga | 60 | 1 | 9 | 10 | 28 | 3 | 0 | 0 | 0 | 2 |
| 7 kautta | yhteensä | KHL | 370 | 12 | 40 | 52 | 238 | 33 | 0 | 4 | 4 | 35 |
| 6 kautta | yhteensä | SM-liiga | 260 | 11 | 52 | 63 | 157 | 15 | 0 | 0 | 0 | 20 |
| 1 kausi | yhteensä | AHL | 17 | 0 | 2 | 2 | 12 | – | – | – | – | – |
| 1 kausi | yhteensä | NL | 5 | 0 | 2 | 2 | 2 | 17 | 0 | 3 | 3 | 2 |
| 1 kausi | yhteensä | ECHL | 48 | 4 | 11 | 15 | 59 | – | – | – | – | – |
| 3 kautta | yhteensä | Mestis | 33 | 6 | 10 | 16 | 26 | 4 | 1 | 1 | 2 | 2 |

Lähteet
-------

* Tommi Kivistö The Internet Hockey Databasessa (englanniksi)
* Tommi Kivistö Eurohockey-sivustolla (englanniksi)
* Tommi Kivistö *Elite Prospects*. Everysport Media Group AB.  (englanniksi)

### Viitteet

1. ↑  Jokerit Helsinki on Instagram *instagram.com*.  16.11.2021. Jokerit Hockey Club. Viitattu 17.5.2022.
2. ↑
3. 1 2 3 4 5 6 7 8  Tommi Kivistö *Elite Prospects*. Everysport Media Group AB.  (englanniksi)
4. ↑  Huisman, Eetu: Paras suomalaisdrafti vuosikausiin *Jatkoaika.com*.  25.6.2009. Jatkoaika r.y. Viitattu 10.8.2014.
5. 1 2  Jokerit julkisti joukkueensa – Pirnes ja Hentunen hyökkäykseen *Jatkoaika.com*.  5.5.2009. Jatkoaika r.y. Viitattu 10.8.2014.
6. ↑  Saarinen, Jussi: Jokereiden pitävä alakerta liikaa HIFK:lle *yle.fi*.  10.9.2009. ILMALA:  Yleisradio Oy. Viitattu 9.7.2020.
7. ↑  Tilastot - Liiga *liiga.fi*.  10.9.2009. Jääkiekon SM-liiga Oy. Viitattu 24.9.2011.
8. ↑  Hietala, Janne: Jokerijoukkue pelaaja pelaajalta *Jatkoaika.com*.  17.5.2010. Jatkoaika r.y. Viitattu 10.8.2014.
9. ↑  Kivistölle jatkosopimus Jokereihin *Jatkoaika.com*.  28.2.2011. Jatkoaika r.y. Viitattu 10.8.2014.
10. ↑  Williams, Terrell: Canes Sign Kivisto, Lindstrom to Entry-Level Deals *nhl.com/hurricanes*.  1.6.2011. RALEIGH, NC:  Carolina Hurricanes. Viitattu 10.8.2014. (englanniksi)
11. ↑  Tommi Kivistölle NHL-sopimus *Jatkoaika.com*.  1.6.2011. Jatkoaika r.y. Viitattu 10.8.2014.
12. ↑  Mestikseen iso kasa liigalainoja  14.9.2011. Jatkoaika.com. Viitattu 10.8.2014.
13. ↑  Huisman, Eetu: Jokerien pelaaja-arvostelut 2011–12 *Jatkoaika.com*.  2.5.2012. Jatkoaika r.y. Viitattu 10.8.2014.
14. ↑  Williams, Terrell: Canes Assign 28 Players to Charlotte Checkers *nhl.com/hurricanes*.  15.9.2012. RALEIGH, NC:  Carolina Hurricanes. Viitattu 10.8.2014. (englanniksi)
15. ↑  Saarinen, Ossi: AHL:n suomalaisrivit harvenivat kauden alla *yle.fi*.  9.10.2012. Yleisradio Oy. Viitattu 14.1.2013.
16. ↑  Kivistö siirtyy Ilvekseen *Jatkoaika.com*.  11.9.2013. Jatkoaika r.y. Viitattu 10.8.2014.
17. ↑  Arponen, Miika: Ilveksen pelaaja-arvostelut 2013–14: Michael Keräsen johdolla *Jatkoaika.com*.  6.5.2014. Jatkoaika r.y. Viitattu 10.8.2014.
18. ↑  SM-liiga: Ilves päätti Bluesin voittoputken 5–1-voitolla *is.fi*.  21.11.2013. Sanoma Media Finland Oy. Viitattu 9.7.2020.
19. ↑  Ilves hakee hyökkääjävahvistuksia – kahdelle puolustajalle jatkosopimukset *Jatkoaika.com*.  27.1.2014. Jatkoaika r.y. Viitattu 10.8.2014.
20. ↑  Elite Prospects - Ilves *eliteprospects.com*. Everysport Media Group AB. Viitattu 19.5.2020. (englanniksi)
21. ↑  Kivistö lähtee KHL:ään *Jatkoaika.com*.  7.5.2015. Jatkoaika r.y. Viitattu 21.12.2015.
22. ↑  Tommi Kivistö ja Jokerit sopimukseen *Jokerit.com*.  30.5.2017. Jokerit Hockey Club Oy.  Arkistoitu 26.1.2018. Viitattu 30.5.2017.
23. ↑  Elite Prospects - Jokerit *eliteprospects.com*. Everysport Media Group AB. Viitattu 19.5.2020. (englanniksi)
24. ↑  Kivistö ja Lööv myös ensi kaudella Jokereissa *Jokerit.com*.  13.12.2018. Jokerit Hockey Club Oy.  Arkistoitu 16.12.2018. Viitattu 13.12.2018.
25. ↑  Elite Prospects - Jokerit *eliteprospects.com*. Everysport Media Group AB. Viitattu 19.5.2020. (englanniksi)
26. ↑  Hurmerinta, Eero: Jokereille jatkosopimuksia ja nuoria pelaajia − Sklenicka ja Joensuu jatkavat kaksi vuotta *Jatkoaika.com*.  21.4.2020. Jatkoaika r.y. Viitattu 19.5.2020.
27. ↑  Pesu, Vili: Ilves nappasi Henrik Haapalan *is.fi*.  1.3.2022. Sanoma Media Finland Oy. Viitattu 1.5.2023.
28. ↑  Hurmerinta, Eero: EV Zug teki huiman tempun Sveitsissä − nousi 0−3-tilanteesta mestaruuteen *Jatkoaika.com*.  2.5.2022. Jatkoaika r.y. Viitattu 17.5.2022.
29. ↑  Tommi Kivistö pitkällä sopimuksella Kärppien takalinjoille − "Haluan voittaa mestaruuksia, ja uskon, että Oulu on siihen hyvä paikka" *Jatkoaika.com*.  17.5.2022. Jatkoaika r.y. Viitattu 17.5.2022.
30. ↑  Perälä, Joni: Joonas Nättinen korvaa Joonas Kemppaisen Olympialeijonissa – myös Toni Rajala jää toistaiseksi Suomeen *Jatkoaika.com*.  2.2.2022. Jatkoaika r.y. Viitattu 17.5.2022.
31. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  4.5.2017. IIHF. Viitattu 30.7.2017. (englanniksi)
32. ↑  Leijonien MM-joukkue julki: kolme pelaajaa leiriryhmän ulkopuolelta *Jatkoaika.com*.  4.5.2017. Jatkoaika r.y. Viitattu 5.5.2017.
33. ↑  Niemeläinen, Jonne: Tässä on Leijonien lopullinen MM-kisajoukkue – Olli Määttä mukaan NHL:stä *yle.fi*.  15.5.2021. Yleisradio Oy. Viitattu 15.5.2021.
34. ↑  Tilanne 13.11.2022
35. ↑  Kunnas, Kasperi: KHL-tykit ykkösketjussa – katso Leijonien kentälliset *MTVuutiset.fi*.  10.4.2014. Telia Company AB. Viitattu 10.8.2014.
36. ↑  Uusitalo, Timo: Leijonat järjesti trillerin – Kolmas voitto putkeen MM-jäällä! *yle.fi*.  16.5.2014. Yleisradio Oy. Viitattu 10.8.2014.
37. ↑  BEST PLAYERS PER GAME (pdf) *stats.iihf.com*.  20.4.2009. IIHF. Viitattu 9.7.2020. (englanniksi)
38. ↑  2007 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 19.5.2020. (slovakiksi)
39. ↑  2008 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 19.5.2020. (slovakiksi)

Suomen joukkue – Jääkiekon MM-kilpailut 2014
5 Ohtamaa |
6 Kivistö |
10 Karalahti |
12 Jokinen (**C**) |
13 Wirtanen |
18 Mäntylä |
19 Savinainen |
21 Lehterä (**A**) |
22 Salomäki |
25 Jormakka |
26 Immonen |
27 Kontiola |
28 Marttinen |
31 Koskinen |
32 Saros |
34 Palola |
35 Rinne |
38 Hietanen |
40 T. Sallinen |
42 J. Sallinen |
47 Lajunen |
56 Haula |
61 Huhtala |
71 Komarov (**A**) |
81 Pakarinen |
Valmentaja Erkka Westerlund

Suomen joukkue – Jääkiekon MM-kilpailut 2016
1 Saros |
2 Pokka |
4 Kivistö |
5 Kukkonen (**A**) |
6 Jaakola |
7 Lindell |
9 Koivu (**C**) |
19 Koskinen |
20 Aho |
24 Lajunen |
28 Salmela |
29 Laine |
32 Bäckström |
36 Jokinen (**A**) |
37 Pyörälä |
38 Hietanen |
40 Koskiranta |
41 Pihlström |
51 Sallinen |
55 Ohtamaa |
56 Pulkkinen |
61 Barkov |
64 Granlund |
71 Komarov |
96 Rantanen |
Valmentaja Kari Jalonen

Suomen joukkue – Jääkiekon MM-kilpailut 2018
2 Pokka |
4 Kivistö |
6 Honka |
7 Mikkola |
12 Anttila |
18 Mäenalanen |
19 Savinainen |
20 Aho (**A**) |
22 Pesonen |
24 Kapanen |
25 Jormakka |
29 Säteri |
34 Palola |
35 Husso |
37 Kilpeläinen |
41 Heiskanen |
50 Riikola |
55 Koivisto |
64 Granlund (**C**) |
65 Manninen |
74 Suomela |
77 Nutivaara |
81 Tolvanen |
86 Teräväinen |
96 Rantanen (**A**) |
Valmentaja Lauri Marjamäki

Suomen joukkue – Talviolympialaiset 2018
2 Lehtonen |
4 Kivistö |
5 Kukkonen (**C**) |
12 Anttila |
13 Junttila |
18 Lepistö (**A**) |
19 Koskinen |
20 Tolvanen |
23 Kemppainen |
24 Lajunen |
25 Enlund |
27 Kontiola (**A**) |
31 Rämö |
37 Pyörälä |
38 Hietanen |
40 Koskiranta |
42 Heiskanen |
50 Koivisto |
55 Ohtamaa |
62 Osala |
65 Manninen |
70 Hartikainen |
77 Metsola |
81 Peltola |
86 Savinainen |
Valmentaja Lauri Marjamäki

Kärpät – SM-liiga
4 Kivistö |
9 Berglund |
11 Mingoia |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
22 Peltonen |
23 Kemppainen (**A**) |
25 Paaso |
27 Jakobsson |
29 Alasiurua |
30 Kokko |
31 Vedenpää |
41 Koivunen |
42 Lohisalo |
48 Antonen |
51 Koskenkorva |
52 Koivisto |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Marjamäki – Mäntymaa – Sihvonen – Hilli – Jaakola